laion/Wikipedia-Exotic huggingface dataset:
উইবলি

উইবলি (ইংরেজি: Weebly) (/ˈwibli/) হল একটি ওয়েবসাইট হোস্টিং সেবা সমন্বিত একটি "drag-and-drop" ওয়েবসাইট নির্মাতাকারী প্রতিষ্ঠান। কোম্পানিটির প্রধান কার্যালয় যুক্তরাষ্ট্রের সান ফ্রান্সিস্কোতে অবস্থিত। কোম্পানির প্রধান নির্বাহী কর্মকর্তা (সিইও) ডেভিড রাসেনকো, প্রধান প্রযুক্তি কর্মকর্তা (সিটিও) ক্রিস ফানিনি এবং প্রধান পরিচালনা অফিসার (সিওও) ড্যান ভেল্ট্রি দ্বারা ২০০৬ সালে প্রতিষ্ঠিত হয়েছিল। উইবলির বেশকিছু প্রতিদ্বন্দ্বিতা মুলক কোম্পানি রয়েছে, যার মধ্যে উল্লেখযোগ্য উইক্স.কম, ওয়েবস, ওয়ার্ডপ্রেস, স্কয়ারস্পেস, জিমডো, ইয়োলা (ওয়েবহোস্ট), স্নাপপেজ এবং অন্যান্য ওয়েব হোস্টিং বা সৃষ্টি ওয়েবসাইট। "Weebly.com Site Info"। Alexa Internet। ২০১৬-০৩-০৫ তারিখে মূল থেকে আর্কাইভ করা। সংগ্রহের তারিখ ২০১৬-০৯-২১।  মেরি মারে বানার (জুলাই ৮, ২০০৭)। "50 Best Websites 2007"। time.com (ইংরেজি ভাষায়)। টাইম (সাময়িকী)। আগস্ট ২৪, ২০১৩ তারিখে মূল থেকে আর্কাইভ করা। সংগ্রহের তারিখ সেপ্টেম্বর ১২, ২০১২।  মাইক জনস্টন (জুলাই ৬, ২০১২)। "Weebly Review-The Website Builder that makes Web Design Fun"। cmscritic.com (ইংরেজি ভাষায়)। সিএমএস ক্রিটিক। সংগ্রহের তারিখ সেপ্টেম্বর ২৪, ২০১২।  কেট রাসেল (ফেব্রুয়ারি ১৫, ২০০৮)। "Webscape" (ইংরেজি ভাষায়)। ব্রিটিশ ব্রডকাস্টিং কর্পোরেশন। সংগ্রহের তারিখ সেপ্টেম্বর ২৪, ২০১২।  পিএসইউ হ্যাকাথন। "Sponsorship & Judges"। psuhackathon.com (ইংরেজি ভাষায়)। #পিএসইউ হ্যাকাথন। ১৪ জুলাই ২০১২ তারিখে মূল থেকে আর্কাইভ করা। সংগ্রহের তারিখ সেপ্টেম্বর ২৪, ২০১২।  স্টিভেন লেভি (মে ২০, ২০০৭)। "Meet the Next Billionaires"। thedailybeast.com (ইংরেজি ভাষায়)। দ্য ডেইলি বিস্ট। সেপ্টেম্বর ৪, ২০১২ তারিখে মূল থেকে আর্কাইভ করা। সংগ্রহের তারিখ সেপ্টেম্বর ২৪, ২০১২।  উইকিমিডিয়া কমন্সে উইবলি সংক্রান্ত মিডিয়া রয়েছে। দাপ্তরিক ওয়েবসাইট প্রবেশদ্বার:  কোম্পানি মার্কিন যুক্তরাষ্ট্র
একরাম হোসেন

একরাম হোসেন একজন বাংলাদেশী কম্পিউটার প্রকৌশলী এবং কম্পিউটার বিজ্ঞানী। অধ্যাপক হোসেন বাংলাদেশ প্রকৌশল বিশ্ববিদ্যালয় থেকে কম্পিউটার বিজ্ঞান ও প্রকৌশলে ১৯৯৫ সালের ফেব্রুয়ারিতে বিএসসি এবং ১৯৯৭ সালের এপ্রিলে এমএসসি ডিগ্রি অর্জন করেন। তিনি কানাডার ভিক্টোরিয়া বিশ্ববিদ্যালয় থেকে তড়িৎ ও কম্পিউটার প্রকৌশলে ২০০১ সালের জুনে পিএইচডি ডিগ্রি অর্জন করেন। তিনি ১৯৯৫ সালের সেপ্তেম্বর থেকে ১৯৯৭ সালের সেপ্টেম্বর পর্যন্ত বুয়েটের কম্পিউটার বিজ্ঞান ও প্রকৌশল বিভাগের প্রভাষক হিসেবে কর্মরত ছিলেন। তিনি ২০০১ সালের জানুয়ারি থেকে ২০০৬ সালের মার্চ পর্যন্ত কানাডার ম্যানিটোবা বিশ্ববিদ্যালয়ের তড়িৎ ও কম্পিউটার প্রকৌশলের সহকারী অধ্যাপক, ২০০৬ সালের এপ্রিল থেকে ২০১০ সালের মার্চ পর্যন্ত সহযোগী অধ্যাপক হিসেবে কর্মরত ছিলেন। তিনি ২০১০ সালের মার্চে অধ্যাপক পদে উন্নীত হন। কগনিটিভ ও সেলুলার রেডিও নেটওয়ার্কে স্পেকট্রাম ও রিসোর্স ম্যানেজমেন্টে গুরুত্বপূর্ণ অবদানের জন্য তাকে ২০১৫ সালে আইইইইর ফেলো নির্বাচিত করা হয়। তার প্রকাশনায় রয়েছে ১৫৫টি জার্নাল পেপার, ১৪৪টি কনফারেন্স পেপার, ১০টি বই এবং ২০টি বইয়ের অধ্যায়। এ পর্যন্ত ১২ জন ছাত্রের পিএইচডির কাজ তত্ত্বাবধান করেছেন। তিনি দুটি আমেরিকান প্যাটেন্ট এর অধিকারী। http://home.cc.umanitoba.ca/~hossaina/ekram_vita.pdf https://home.cc.umanitoba.ca/~hossaina/ http://www.prothomalo.com/opinion/article/476113/%E0%A6%8F%E0%A6%95-%E0%A6%AC%E0%A6%BE%E0%A6%82%E0%A6%B2%E0%A6%BE%E0%A6%A6%E0%A7%87%E0%A6%B6%E0%A6%BF%E0%A6%B0-%E0%A6%85%E0%A6%B8%E0%A6%BE%E0%A6%A7%E0%A6%BE%E0%A6%B0%E0%A6%A3-%E0%A6%95%E0%A7%80%E0%A6%B0%E0%A7%8D%E0%A6%A4%E0%A6%BF
.৩৫৭ ম্যাগনাম

.৩৫৭ এস এন্ড ডব্লিউ ম্যাগনাম (৯×৩৩mmR) বা শুধুমাত্র .৩৫৭ ম্যাগনাম হল একটি রিভলবার কার্তুজ (গুলি), যার বুলেটের ব্যাস .৩৫৭ ইঞ্চি (৯.০৭ মি.মি.)। এটা এলমার কিথ, ফিলিপ বি. শার্প এবং ডি. বি. ওয়েস্‌ন তৈরি করেছিলেন। এর আগ্নেয়াস্ত্র নির্মাতারা স্মিথ অ্যান্ড ওয়েসন এবং উইনচেস্টার রিপিএটিং আর্মস কোম্পানি। এটা স্মিথ অ্যান্ড ওয়েসনের আগের .৩৮ মডেল বিশেষ কার্তুজের উপর ভিত্তি করে নির্মিত করা হয়। .৩৫৭ ম্যাগনাম কার্তুজ ১৯৩৪ সালে প্রবর্তিত করা হয় এবং এটির ব্যবহারের পর থেকে ব্যাপকভাবে বিশ্বব্যাপী ছড়িয়ে পড়েছে। এই কার্তুজ গুলি "ম্যাগনাম" এর একটি সংস্করণ। .৩৫৭ ম্যাগনাম কার্তুজ তার প্রতিরোধক ক্ষমতার জন্য উল্লেখযোগ্য। "Handloads.com SAAMI pressure specs"। ২১ জুন ২০০৭ তারিখে মূল থেকে আর্কাইভ করা। সংগ্রহের তারিখ ১৪ অক্টোবর ২০১৬।  "Leverguns.com SAAMI pressures"। ১৫ ডিসেম্বর ২০১২ তারিখে মূল থেকে আর্কাইভ করা। সংগ্রহের তারিখ ১৪ অক্টোবর ২০১৬।  "Federal Cartridge Co. ballistics page" ওয়েব্যাক মেশিনে আর্কাইভকৃত ২৭ সেপ্টেম্বর ২০০৭ তারিখে. federalcartridge.com. "DoubleTap Ammunition"। ২০০৯-০৫-১৬ তারিখে মূল থেকে আর্কাইভ করা। সংগ্রহের তারিখ ২০০৯-০৫-১৩।  Sharpe, Phillip B. (১৯৩৭)। Complete Guide to Handloading। Funk & Wagnalls। পৃষ্ঠা 405–406।  Barnes, Frank C. (২০০৬) [1965]। Skinner, Stan, সম্পাদক। Cartridges of the World (11th সংস্করণ)। Iola, Wisconsin: Gun Digest Books। পৃষ্ঠা 299। আইএসবিএন 0-89689-297-2।  Hawks, Chuck। "The .357 Magnum"। Reloading Information। Guns and Shooting Online।  উইকিমিডিয়া কমন্সে .৩৫৭ ম্যাগনাম সংক্রান্ত মিডিয়া রয়েছে। .357 Magnum Videos Ballistics By The Inch .357 magnum results. Handloads.Com – .357 Magnum Stopping Power
শহীদ ধীরেন্দ্রনাথ দত্ত স্টেডিয়াম

শহীদ ধীরেন্দ্রনাথ দত্ত স্টেডিয়াম (পূর্ব নাম কুমিল্লা স্টেডিয়াম) কুমিল্লা জেলার একটি স্টেডিয়াম। এটি কুমিল্লা শহরের ধর্মসাগর ও কুমিল্লা কেন্দ্রীয় ঈদগাহের পাশে অবস্থিত। এই স্টেডিয়ামের নাম ভাষাসৈনিক শহীদ ধীরেন্দ্রনাথ দত্তের নামানুসারে নামকরণ করা হয়। স্টেডিয়ামটি প্রায় ৩০ কোটি টাকা ব্যয়ে আধুনিকায়ন করা হয়েছে। এটি বর্তমানে প্রথম শ্রেনী ও লিস্ট 'এ' তালিকার ক্রিকেটের মাঠ। স্টেডিয়ামটির বর্তমান ধারণ ক্ষমতা ১৮০০০। বাংলাদেশের স্টেডিয়ামের তালিকা বাংলাদেশের ক্রিকেট মাঠের তালিকা "সংরক্ষণাগারভুক্ত অনুলিপি"। ১২ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১৩ অক্টোবর ২০১৬।  "সংরক্ষণাগারভুক্ত অনুলিপি"। ৩০ আগস্ট ২০১৩ তারিখে মূল থেকে আর্কাইভ করা। সংগ্রহের তারিখ ১৩ অক্টোবর ২০১৬।  "কুমিল্লা ধীরেন্দ্রনাথ স্টেডিয়ামের নতুন চমক"। দৈনিক কালজয়ী। সংগ্রহের তারিখ ২০১৯-০৫-২৯। [স্থায়ীভাবে অকার্যকর সংযোগ] "দুই মাসের মধ্যে কুমিল্লা আধুনিক স্টেডিয়ামের উদ্বোধন"। Natuncumilla। ২০১৮-০৯-২০। ২০২১-০৪-১৮ তারিখে মূল থেকে আর্কাইভ করা। সংগ্রহের তারিখ ২০২২-০২-০১।  "আধুনিক সুযোগ-সুবিধাসম্পন্ন কুমিল্লা স্টেডিয়াম"। দক্ষিণ অঞ্চল২৪। ২০১৯-০৭-০৭ তারিখে মূল থেকে আর্কাইভ করা। সংগ্রহের তারিখ ২০১৯-০৭-০৭।  cricketarchive.com ক্রিকইনফোতে
গায়েবী দিঘি মসজিদ

গায়েবী দিঘি মসজিদ বাংলাদেশের সিলেট জেলার জকিগঞ্জ উপজেলার বারঠাকুরী ইউনিয়নে অবস্থিত একটি অতি প্রাচীন মসজিদ। বর্তমানে এটির অস্তিত্ব বিলীন। এটি বাংলাদেশের প্রত্নতত্ত্ব অধিদপ্তরের নথিভূক্ত একটি স্থাপনা। এখানে ৪০০ বছরের পুরাতন পাথরের শিলালিপি পাওয়া গেছে, যা বর্তমানে বাংলাদেশ জাতীয় যাদুঘরে রাখা আছে। পাথরের শিলালিপি থেকে ধারণা করা হয় এটি ১৭শ শতকে নির্মিত হয়েছিল। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর, সম্পাদকগণ (২০১২)। "প্রত্নতত্ত্ব অধিদপ্তর"। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  বাংলাদেশের প্রত্নতাত্ত্বিক স্থানের তালিকা বাংলাদেশের মসজিদের তালিকা সিলেট বিভাগের মসজিদের তালিকা উইকিমিডিয়া কমন্সে গায়েবী দিঘি মসজিদ সংক্রান্ত মিডিয়া রয়েছে।
হস্তশিল্প

হাতের তৈরি শিল্পকেই সাধারণত হস্তশিল্প বলে। নিজে এবং পরিবারের সদস্যদের সাহায্য নিয়ে সাধারণ কিছু উপকরন দিয়ে অনায়াসে বানিয়ে ফেলা যায় এসব পণ্য । কতিপয় হস্তশিল্প পণ্য রয়েছে যেগুলির কিছু বৈশিষ্ট্য বিদ্যমান। এসব বৈশিষ্ট্যের উৎস হচ্ছে একটি অঞ্চল বা দেশের সামাজিক ও সাংস্কৃতিক ঐতিহ্য বা কারুশিল্পীদের বিশেষ উৎপাদন কৌশল। আদি ও মধ্যযুগীয় বাংলার গুরুত্বপূর্ণ শিল্প ছিল হস্তশিল্প ও কুটির শিল্প। বয়ন, ধাতব পদার্থের কাজ, জুয়েলারি, বিশেষ করে রুপার তৈরি অলঙ্কার, কাঠের কাজ, বেত এবং বাঁশের কাজ, মাটি ও মৃৎপাত্র হস্তশিল্প হিসেবে প্রসিদ্ধ ছিল। ইতিহাস থেকে জানা যায় যে, গাঙ্গেয় অববাহিকার মসলিন বস্ত্র রোমান এবং গ্রিক সাম্রাজ্য পর্যন্ত পৌঁছে গিয়েছিল। চীনা এবং আরব পর্যটকগণও বঙ্গদেশে উৎপাদিত উচ্চমানের সুতি এবং রেশমি বস্ত্রের কথা জানতেন। ষোড়শ শতাব্দী থেকে বঙ্গদেশের উচ্চমানের হাতেবোনা বস্ত্র, উন্নতমানের গজদন্ত, রুপা এবং অন্যান্য ধাতুর তৈরি কারুপণ্য মুগল দরবারেও সমাদৃত হয়েছিল। মুগল সম্রাটগণ শিল্পকারুপণ্যের পৃষ্ঠপোষকতা করতেন। তারা কারিগর সম্প্রদায়কে সাজসজ্জা এবং উপঢৌকনের দ্রব্যাদি তৈরির কাজে নিয়োগ করেছিলেন। মুগল শাসনের প্রথমদিকে নিপুণ কারিগরদের এক স্থান থেকে অন্য স্থানে যাওয়ার উৎসাহ দিয়ে তাদের বাড়তি পৃষ্ঠপোষকতা প্রদান করা হতো। এরা দিল্লীর সম্রাটের দরবারের জন্য দুর্লভ এবং উচ্চমানের উপহার দ্রব্য তৈরি করত। শাসকশ্রেণি এবং অভিজাতশ্রেণি এ সমস্ত দ্রব্য ব্যবহার করত বলে হস্তশিল্পের ব্যাপক প্রসার ঘটে। হস্তশিল্প তৈরিতে কারিগরগণ সবচেয়ে গুরুত্বপূর্ণ ভূমিকা পালন করে থাকে। তারা মূলত তাদের পরিচিত লোকদের জন্য কাজ করত এবং এই কারণেই তাদের উৎপাদিত পণ্যের মধ্যে লক্ষণীয়ভাবে ব্যক্তিগত রুচি এবং আন্তরিকতার ছাপ থাকত। নকশি কাঁথা হলো সাধারণ কাঁথার উপর নানা ধরনের নকশা করে বানানো বিশেষ প্রকারের কাঁথা। নকশি কাঁথা শত শত বছরের পুরনো বাংলাদেশের সংস্কৃতির একটা অংশ। নকশি কাঁথা বাংলাদেশের লোকশিল্পের একটা অংশ। সাধারণত পুরাতন কাপড়ের পাড় থেকে সুতা তুলে অথবা তাঁতীদের থেকে নীল, লাল, হলুদ প্রভৃতি সুতা কিনে এনে কাপড় সেলাই করা হয়। ঘরের মেঝেতে পা ফেলে পায়ের আঙ্গুলের সঙ্গে কাপড়ের পাড় আটকিয়ে সূতা খোলা হয়। এই সূতা পরবর্তীতে ব্যবহারের জন্য রেখে দেয়া হয়। সাধারণ কাঁথা সেলাইয়ের পর এর উপর মনের মাধুরী মিশিয়ে ফুঁটিয়ে তোলা হয় বিভিন্ন নঁকশা যার মধ্যে থাকে ফুল, লতা, পাতা ইত্যাদি। পুরো বাংলাদেশেই নকশি কাঁথা তৈরি হয়, তবে ময়মনসিংহ, রাজশাহী, ফরিদপুর ও যশোর নকশি কাঁথার জন্য বিখ্যাত। শীতল পাটি এক ধরনের পাটি (মাদুর), বাংলাদেশের একপ্রকার হস্তশিল্প। মুর্তা বা বেত বা মোস্তাক নামক গাছের ছাল থেকে এগুলো তৈরি হয়ে থাকে। হস্তশিল্প হিসাবে এগুলোর যথেষ্ট কদর রয়েছে। শহরে শো-পিস এবং গ্রামে এটি চাদরের পরিবর্তে ব্যাপক ব্যবহৃত হয়। সাজসজ্জা দ্বারা সজ্জিত মাদুরকে নকশি পাটিও বলা হয়। https://artisan.gov.bd/%E0%A6%9F%E0%A7%87%E0%A6%AA%E0%A6%BE%E0%A6%AA%E0%A7%81%E0%A6%A4%E0%A7%81%E0%A6%B2/ খাতুন, মমতাজ (ডিসেম্বর ২০০২)। চট ও কাপড়ের হস্ত শিল্প। ঢাকা-১২০৯: ঢাকা আহ্ছানিয়া মিশন।  পাট ও চামড়া শিল্প। বিসিক, ১৩৭-১৩৮ মতিঝিল বা/এ, ঢাকা: নকশা কেন্দ্র। মার্চ ১৯৮৪।  উইকিমিডিয়া কমন্সে হস্তশিল্প সংক্রান্ত মিডিয়া রয়েছে। হস্তশিল্প - বাংলা পিডিয়া পাটজাত হস্তশিল্প - জাতীয় ই-তথ্যকোষ
বখতিয়ার খান মসজিদ

বখতিয়ার খান মসজিদ চাঁদপুর জেলায় অবস্থিত বাংলাদেশের একটি প্রাচীন মসজিদ ও অন্যতম প্রত্নতাত্ত্বিক স্থাপনা। এটি জেলার কচুয়া উপজেলায় উজানী নামক গ্রামে অবিস্থত। মোঘল সম্রাট বাহাদুর শাহ-এর শাসনামলে ১১১৭ হিজরী সনে মসজিদটি নির্মিত হয়েছিল বলে জানা যায়। তৎকালীন সময়ে ফৌজদার বখতার খাঁ নামক এক ব্যক্তি ওই এলাকা শাসন করতেন, তিনিই এ মসজিদটি নির্মাণ করেন বলে মসজিদের শিলালিপি পর্যালোচনা করে নিশ্চিত হওয়া যায়। জনশ্রতি অনুসারে, কোন এক সময় প্রাকৃতিক দুর্যোগের ফলে এলাকাটি জনশূণ্য হয়ে গেলে মসজিদটিও আস্তে আস্তে পরিত্যক্ত হয়। পরবর্তীতে ক্বারী ইব্রাহীম নামে একজন প্রখ্যাত মুসলিম সাধক এ এলাকায় এসে মসজিদটি পরিত্যক্ত অবস্থায় আবিষ্কার করেন ও সেখানে ধর্মীয় আচার অনুষ্ঠান পালন শুরু করেন। স্থানীয় জনশ্রুতি অনুসারে মসজিদটির নির্মাতে এটাকে তার কার্যালয় হিসেবেও ব্যবহার করতেন। ইতিহাস থেকে জানা যায়, মসজিদের পাশে দুটি দিঘীর অস্তিত্ব ছিল যা বর্তমানে নেই। স্থানীয়দের অর্থায়নে এ মসজিদে কালক্রমে বেশ কিছু সংস্কার করা হয় ও বাংলাদেশ প্রত্নতত্ত্ব অধিদপ্তর এটিকে সংরক্ষিত পুরাকীর্তি হিসেবে ঘোষণা করে। মসজিদের দেয়ালে প্রাপ্ত শিলালিপিতে লেখা রয়েছে, বিসমিল্লাহির রাহমানির রাহিম, লা ইলাহা ইল্লালল্লাহু মোহাম্মদুর রাছুলুল্লাহ, মসজিদে মেহরাবে ছেরাগে বসর আবু বকরো উমরো ওসমানো হায়দার। চৌবায়ে বাংলা সাকিল ফরগনায়ে দোল্লাই দরজাহানে আমলে বাদশা গাজী বাহাদুর শাহ, ছেনা ১১১৭ হিজরী, খাদেম শেখ বখতার খাঁ এবনে ইলিয়াছ খাঁ "Heritage Sites -"। ১৪ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ১৩ অক্টোবর ২০১৬।  উইকিমিডিয়া কমন্সে বখতিয়ার খান মসজিদ সংক্রান্ত মিডিয়া রয়েছে।
বিথাঙ্গল বড় আখড়া

বিথাঙ্গল বড় আখড়া বিতঙ্গল আখড়া নামেও পরিচিত । এটি বাংলাদেশ এর হবিগঞ্জ জেলার বানিয়াচং উপজেলাতে অবস্থিত । এটি বৈষ্ণব ধর্ম-অবলম্বীদের জন্য একটি অন্যতম তীর্থস্থান । এটি ষোড়শ শতাব্দীর দিকে নির্মিত একটি আখড়া । এটি নির্মাণ করেছেন রামকৃষ্ণ গোস্বামী । বর্তমানে এটি মধ্যযুগীয় স্থাপত্যশৈলীতে নির্মিত পর্যটকদের জন্য একটি অনন্য দর্শনীয় স্থান । বিথাঙ্গল বড় আখড়া বৈষ্ণব্ধর্মালম্বীদের জন্য একটি অন্যতম তীর্থস্থান । এটি বানিয়াচং উপজেলা সদর হতে প্রায় ১২ কি.মি. দক্ষিণ-পশ্চিমে বিতঙ্গল গ্রাম অবস্থিত। এই আখড়ার প্রতিষ্ঠাতা ছিলেন রামকৃষ্ণ গোস্বামী । রামকৃষ্ণ গোস্বামী তৎকালীন এই উপমহাদেশের বিভিন্ন তীর্থস্থান ভ্রমণ করেন । পরে ষোড়শ শতাব্দীতে এই স্থানে তিনি আখড়া প্রতিষ্ঠা করেছিলেন । এই আখড়াতে ১২০ জন বৈষ্ণবের ব্যবহারের জন্য মোট ১২০ টি কক্ষ রয়েছে। বর্তমানে এই আখড়ায় বিভিন্ন ধর্মীয় উৎসব পালন করা হয়। এই উৎসবগুলোর মধ্যে রয়েছে কার্তিকের শেষ দিনে কীর্তন, দোল উৎসব, ভক্তগণের পূণ্যস্নান, রথযাত্রা, বারুনী মেলা, প্রভিতি উল্লেখযোগ্য। এই আখড়ার দর্শনীয় জায়গাগুলোর মধ্যে রয়েছে ২৫ মণ ওজন এর শ্বেত পাথরের তৈরি একটি চৌকি, একটি পিতলের তৈরি সিঙ্ঘাসন, রথ, রুপার তৈরি পাত্র এবং সোনার তৈরি একটি মুকুট উল্লেখযোগ্য । বাংলাদেশের প্রত্নতাত্ত্বিক স্থানের তালিকা "সংরক্ষণাগারভুক্ত অনুলিপি"। ১ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ১৩ অক্টোবর ২০১৬।  "http://www.habiganj.gov.bd/node/1042036/বিতঙ্গল-আখড়া"। ১৮ জানুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২৯ মার্চ ২০১৯।  |title= এ বহিঃসংযোগ দেয়া (সাহায্য) উইকিমিডিয়া কমন্সে বিথাঙ্গল বড় আখড়া সংক্রান্ত মিডিয়া রয়েছে।
রাধাকৃষ্ণ মন্দির, সূত্রাপুর

রাধাকৃষ্ণ মন্দির, সূত্রাপুর অথবা রাধাবিনোদ মন্দির অথবা শঙ্খনিধি মন্দির ঢাকার টিপু সুলতান রোডের শঙ্খনিধি হাউজ এর উত্তরদিকে অবস্থিত এবং ভজহরি লজ এর পার্শ্ববর্তী একটি মন্দির। এই মন্দিরটি ১৯২১ থেকে ১৯২৬ সালের মধ্যে গড়ে ওঠা শঙ্খনিধি বণিক পরিবারের স্থাপত্যগুলোর একটি। বিংশ শতকের শুরুর দিকে লালমোহন সাহা বণিক, ভজহরি সাহা বণিক ও গৌর নিতাই সাহা বণিক ব্যাবসায় বেশ উন্নতি লাভ করেন। বিত্তশালী হওয়ার পর তারা বণিক উপাধি বর্জন করে ‘শঙ্খনিধি’ (শঙ্খের বাহক) উপাধি গ্রহণ করেন। ১৯২০-১৯২৬ সালের দিকে তারা ঢাকার কিছু ভূসম্পত্তির মালিক হন এবং সেখানে কিছু ভবন নির্মিত হয়। ঢাকার টিপু সুলতান রোড থেকে ওয়ারীর র্যাঙ্কিন স্ট্রিট পর্যন্ত বিভিন্ন স্থানে এই ভবনগুলো গড়ে ওঠে। শঙ্খনিধি পরিবারের স্থাপিত এসব ভবনের মধ্যে উল্লেখযোগ্য হচ্ছে ভজহরি লজ, শঙ্খনিধি হাউজ, রাধাকৃষ্ণ মন্দির প্রভৃতি। ১৯৬৫ সালের দাঙ্গায় মন্দিরের পুরোহিতকে হত্যা করা হয়। পুরোহিতের পরিবার দেশত্যাগ করে কলকাতা চলে যায় এবং মন্দিরটি পরিত্যক্ত অবস্থায় পড়ে থাকে। মন্দিরটি এখন দখলদারদের কবলে থাকায় এতে আর কোন ধর্মীয় কৃত্য অনুষ্ঠিত হয় না। ১৯৮৯ সালে এটি প্রত্নতত্ত্ব অধিদপ্তর কর্তৃক সংরক্ষিত পুরাকীর্তির তালিকাভুক্ত হয়। ২০১১ সালের ডিসেম্বরে দখলদাররা এটি ভাঙতে শুরু করে। রাধাকৃষ্ণ মন্দিরটি আয়তাকার, সুসজ্জিত এবং দক্ষিণমুখী। এর ৬০ ফুট বাই ৫০ ফুট দীর্ঘ আঙিনা রয়েছে। উত্তরপাশের মূল মন্দিরটি একতলা, অন্য তিনদিকের ভবন দ্বিতলবিশিষ্ট। প্রশস্ত সোপানের উপরে অবস্থিত মণ্ডপ অংশটির আয়তন প্রায় ৩০ফুট বাই ৪০ ফুট। এর সম্মুখভাগে চারটি করিন্থিয়ান স্তম্ভ এবং মাঝখানে তিনটি সুসজ্জিত তোরণ বিদ্যমান। ৪০ ফুট বাই ১০ ফুট মন্দিরকক্ষটিতে কারুকাজকৃত তিনটি দীর্ঘ কাঠের দরজা রয়েছে। মন্দিরে প্রবেশপথের সিঁড়ি এবং সম্পূর্ণ মেঝে আমদানিকৃত সাদা মার্বেল পাথর দিয়ে নির্মিত। জানালাগুলো লাল ও সবুজ রঙের রঙিন কাচ দ্বারা শোভিত। এই সুদৃশ্য মন্দিরের বিভিন্ন পাশে নানারকম লতাপাতার কারুকাজ রয়েছে, যার মধ্যে শঙ্খনিধি পরিবারের প্রতীক শঙ্খের বিভিন্ন নকশা বিশেষভাবে লক্ষণীয়। অন্য তিনপাশের অংশগুলোয় বিভিন্ন আয়তনের প্রায় ১৫ টি কক্ষ এবং দক্ষিণপূর্ব কোণে একটি কাঠের তৈরী সিঁড়ি আছে। মন্দিরটি বহুদিন তালাবদ্ধ অবস্থায় ছিল।। ২০১১ সালের ১৫ ডিসেম্বর রাতে দখলদাররা মন্দিরটি ভাঙতে শুরু করে এবং মন্দিরের দোতলার ছাদ সম্পূর্ণ ভেঙে ফেলা হয়। পরে রাজউকের সংশ্লিষ্ট কর্মকর্তা থানায় সাধারণ ডায়েরি করেন। বেসরকারি সংস্থা আরবান স্টাডি গ্রুপ কর্তৃক ২০১২ সালে মামলা করার পর উচ্চ আদালত থেকে স্থাপনাটি ধ্বংসের উপর স্থগিতাদেশ জারি ছিল। রাজউকের নতুন প্রকাশিত রাজধানীর ঐতিহ্যবাহী ভবনের তালিকা থেকে এ মন্দিরের নাম বাদ দেওয়া হয়। এরপর ২০১৮ সালের মে মাসে মন্দিরের অবশিষ্টাংশ ও গর্ভমন্দির ভেঙে ফেলা হয়। বাংলাদেশের প্রত্নতাত্ত্বিক স্থানের তালিকা শঙ্খনিধি নাচঘর শঙ্খনিধি হাউজ ভজহরি লজ "ঐতিহ্যবাহী স্থাপনা রক্ষা করবে কে?"। ৩১ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১৩ অক্টোবর ২০১৬।  "Fascinating Bengal"। ১২ সেপ্টেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১৩ অক্টোবর ২০১৬।  http://www.thedailystar.net/news-detail-223292#comments BUILDINGS OF THE BRITISH RAJ IN BANGLADESH, by Najimuddin Ahmed, edited by John Sanday, THE UNIVERSITY PRESS LIMITED, November1986 first edition, page 54-56 "রাজধানীর শঙ্খনিধিদের ঐতিহ্যবাহী স্থাপনা বাঁচাবে কে?"।  http://www.thedailystar.net/news-detail-223292#comments
শাহজাদপুর দরগাহ মসজিদ

শাহজাদপুর দরগাহ মসজিদ বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত সিরাজগঞ্জ জেলার শাহজাদপুর উপজেলার অন্তর্গত ও বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা। মসজিদের পাশেই অবস্থিত আরো দুটি স্থাপনা হচ্ছে হযরত মখদুম শাহদৌলার মাজার এবং হযরত শামসুদ্দিন তাবরিজির মাজার। বগুড়া নগরবাড়ি পাকা সড়ক থেকে দুই কিলোমিটার পূর্বে হুরাসাগর নদীর পশ্চিম তীরে মসজিদটি অবস্থিত। শাহজাদপুর দরগাহ মসজিদটি একটি প্রাচীন এক কক্ষের মসজিদ। মসজিদটি উত্তর-দক্ষিণে প্রশস্ত। পূর্ব দেয়ালে পাঁচটি প্রবেশপথ আছে। প্রবেশপথগুলোর মাপ হচ্ছে ২.১ মিটার উঁচু এবং ১.৮ মিটার চওড়া। মসজিদের ভেতরে সুন্দরভাবে স্থাপিত আটটি পাথরের তৈরি স্তম্ভ আছে। মসজিদের ভেতরের অংশে তিনটি আইল (Aisle) ও পাঁচটি বে তে বিভক্ত করে পনেরটি আয়তক্ষেত্রের সৃষ্টি করেছে। এই পনেরটি আয়তক্ষেত্রের উপরে নির্মিত হয়েছে পনেরটি গম্বুজ। গম্বুজগুলো অর্ধবৃত্তাকার এবং মাটি থেকে গম্বুজগুলোর উচ্চতা ৬.১৩ মিটার। বাংলাদেশের প্রত্নতাত্ত্বিক স্থানের তালিকা রবীন্দ্র কাচারী বাড়ি সীতাকোট বিহার নবরত্ন মন্দির এক নজরে শাহজাদপুর দরগাহ মসজিদ শাহজাদপুর দরগাহ মসজিদের সম্মুখভাগ শাহজাদপুর দরগাহ মসজিদ ২০১৪ সালে বাংলাদেশের মসজিদের তালিকা রাজশাহী বিভাগের মসজিদের তালিকা "প্রত্নস্হলের তালিকা"। বাংলাদেশ প্রত্নতত্ত্ব অধিদপ্তর। http://www.archaeology.gov.bd/। সংগ্রহের তারিখ ২৩ ফেব্রুয়ারি ২০১৬।  |প্রকাশক= এ বহিঃসংযোগ দেয়া (সাহায্য) আবুল কালাম মোহাম্মদ যাকারিয়া; প্রশ্নোত্তরে বাঙলাদেশের প্রত্নকীর্তি (প্রথম খন্ড);ঝিনুক প্রকাশনী; তৃতীয় মুদ্রণঃ মার্চ ২০১৩; পৃষ্ঠা- ৩২১-৩২৩, ISBN 984- 70112-0112-0 উইকিমিডিয়া কমন্সে শাহজাদপুর দরগাহ মসজিদ সংক্রান্ত মিডিয়া রয়েছে।
শামসুদ্দিন তাবরিজির মাজার

হযরত শামসুদ্দিন তাবরিজির মাজার বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত সিরাজগঞ্জ জেলার শাহজাদপুর উপজেলার অন্তর্গত ও বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা। মাযারের পাশেই অবস্থিত আরো দুটি স্থাপনা হচ্ছে শাহজাদপুর দরগাহ মসজিদ এবং হযরত মখদুম শাহদৌলার মাজার। স্থাপনাটি বগুড়া নগরবাড়ি পাকা সড়ক থেকে দুই কিলোমিটার পূর্বে হুরাসাগর নদীর পশ্চিম তীরে অবস্থিত এই মাযার। শাহজাদপুর দরগাহ মসজিদটির পাশেই হযরত শামসুদ্দিন তাবরিজির মাজার এবং অন্যান্য শহিদের কবর অবস্থিত। শামসুদ্দিন তাবরিজির সমাধিটি একটি প্রাচীন গোলাকার এক কক্ষের স্থাপত্য। কক্ষের উপরে একটি বৃহদাকার গম্বুজ আছে।[তথ্যসূত্র প্রয়োজন] শাহজাদপুর দরগাহ মসজিদ হযরত মখদুম শাহদৌলার মাজার রবীন্দ্র কাচারী বাড়ি মখদুম শাহ দৌলা শামস তাবরিজি এক নজরে হযরত শামসুদ্দিন তাবরিজির মাযার হযরত শামসুদ্দিন তাবরিজির মাযার "প্রত্নস্হলের তালিকা"। বাংলাদেশ প্রত্নতত্ত্ব অধিদপ্তর। http://www.archaeology.gov.bd/। সংগ্রহের তারিখ ২৩ ফেব্রুয়ারি ২০১৬।  |প্রকাশক= এ বহিঃসংযোগ দেয়া (সাহায্য) আবুল কালাম মোহাম্মদ যাকারিয়া; প্রশ্নোত্তরে বাঙলাদেশের প্রত্নকীর্তি (প্রথম খন্ড);ঝিনুক প্রকাশনী; তৃতীয় মুদ্রণঃ মার্চ ২০১৩; পৃষ্ঠা- ৩২১-৩২৩, ISBN 984- 70112-0112-0 "শাহজাদপুর উপজেলা"। http://onushilon.org। সংগ্রহের তারিখ ১৩ অক্টোবর ২০১৬।  |প্রকাশক= এ বহিঃসংযোগ দেয়া (সাহায্য) উইকিমিডিয়া কমন্সে শামসুদ্দিন তাবরিজির মাজার সংক্রান্ত মিডিয়া রয়েছে।
অগ্রপুরী বিহার

অগ্রপুরী বিহার বা আগ্রাদ্বিগুন ঢিবি (ইংরেজি: Agrapuri Vihara) বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত নওগাঁ জেলার ধামইরহাট উপজেলার আগ্রাদ্বিগুন ইউনিয়ন সদর আগ্রাদ্বিগুন বাজারের পাশেই অবস্থিত ও বাংলাদেশ প্রত্নতত্ত্ব অধিদপ্তর-এর তালিকাভুক্ত একটি প্রত্নতাত্ত্বিক স্থাপনা। ধামুইরহাট উপজেলা সদর থেকে প্রায় ১৫ কিলোমিটার পশ্চিম দিকে কাশিপুর নামক মৌজায় স্থানীয় আগ্রাদ্বিগুন বাজারের পশ্চিম পাশে বিহারটি অবস্থিত। পূর্বে এই প্রাচীন স্থান অবিভক্ত দিনাজপুর জেলার অন্তর্ভুক্ত ছিল। অগ্রপুরী বিহারের বিস্তারিত ইতিহাস জনা যায় নাই। বৌদ্ধধর্মাবলম্বী পাল রাজাদের রাজত্বকালে নির্মিত হয়েছিল। তিব্বতীয় সাহিত্য অনুসারে অগ্রপুরী বিহার বলা যায়। বিহার বলতে মূলত বিদ্যালয় এবং উপাসনালয় দুইটির মিলিত স্থাপনা। একসময় বিহারটি বৌদ্ধ শিক্ষার বৃহৎ প্রতিষ্ঠান ছিল। তবে বর্তমানে স্থাপনাটি ধ্বংসের পথে। বিহারটি চার বর্গমাইল এলাকাজুড়ে অবস্থিত। বিহার এলাকায় অনেক প্রাচীন জলাশয়ের অস্তিত্ব দেখতে পাওয়া যায়। বিহারটি দেখতে পাহাড়ের মতো উঁচু ঢিবি আকৃতির। ঢিবি আকৃতির উপরের অংশ প্রায় সমতল। আগ্রাদ্বিগুন ঢিবি নামে দুটি প্রাচীন গ্রামের মধ্যে অনেক দিঘি ছিল। প্রত্যেকটি প্রায় ১৫ থেকে ২০ একর আয়তনের। বর্তমানে এর চারপাশে অনেক পুরানো পাথর, শিলা পড়ে রয়েছে। বাংলাদেশের প্রত্নতাত্ত্বিক স্থানের তালিকা ধনভাণ্ডার ঢিবি রবীন্দ্র কাচারী বাড়ি সীতাকোট বিহার নবরত্ন মন্দির "প্রত্নস্হলের তালিকা"। বাংলাদেশ প্রত্নতত্ত্ব অধিদপ্তর। www.archaeology.gov.bd। সংগ্রহের তারিখ ২৩ ফেব্রুয়ারি ২০১৬।  আবুল কালাম মুহম্মদ আজাদ (২০১৯-০৬-০৪)। "ঈদের ছুটিতে ঘুরে আসুন প্রাচীন বাংলায়"। প্রথম আলো। সংগ্রহের তারিখ ২০২০-০৬-১৪।  "প্রাচীন বিহার- হলুদ জগদ্দল অগ্রপুরী, ইতিহাস অনুদ্ঘাটিত"। দৈনিক জনকন্ঠ। ১৮ মে ২০১৬। সংগ্রহের তারিখ ২০২০-০৬-১৪।  আবুল কালাম মোহাম্মদ যাকারিয়া; প্রশ্নোত্তরে বাঙলাদেশের প্রত্নকীর্তি (প্রথম খন্ড); ঝিনুক প্রকাশনী; তৃতীয় মুদ্রণঃ মার্চ ২০১৩; পৃষ্ঠা- ২২৯-৩০, ISBN 984- 70112-0112-0 "আগ্রাদ্বিগুণ ঢিবি/ অগ্রপুরী বিহার"। জাতীয় তথ্য বাতায়ন। ২০২০-০৬-১৪ তারিখে মূল থেকে আর্কাইভ করা। সংগ্রহের তারিখ ২০২০-০৬-১৪।
মাহিম হালুয়া

মাহিম হালুয়া বা বোম্বাই হালুয়া (কোন কোন সময় করাচি হালুয়াও বলা হয়) এক ধরনের ভারতীয় মিষ্টান্ন যা মুম্বাইয়ের শহরতলি মাহিমের নামানুসারে নামকরণ রাখা হয়েছে। এ'ধরনের মানকরণের কারণ মূলত; মিষ্টান্ন বিক্রেতা "জোশী বুধাকাকা" যিনি প্রথম এই হালুয়া তৈরি করেন, তিনি একজন মাহিমের অধিবাসী ছিলেন। মুম্বাইয়ের বিখ্যাত খাদ্যসমূের মধ্যে মাহিম হালুয়া একটি বিশিষ্ট খাদ্য। এই হালুয়া তৈরিতে ঘি, কাজু, চিনি ইত্যাদি ব্যবহার করা হয়; এবং তৈরির পর বর্গাকারে কেটে পাতলা তেল-নিরোধী কাগজের মধ্যে পুরে রাখা হয়। Vikas Khanna (২৫ জুলাই ২০১৩)। SAVOUR MUMBAI: A CULINARY JOURNEY THROUGH INDIA’S MELTING POT। Westland। পৃষ্ঠা 396–। আইএসবিএন 978-93-82618-95-9। [স্থায়ীভাবে অকার্যকর সংযোগ] "Go time travelling with these long-standing eateries - Times of India"। The Times of India। সংগ্রহের তারিখ ২০১৬-১০-১৩।  Karanjia, B. K. (২০০৪-০১-০১)। Vijitatma: founder-pioneer Ardeshir Godrej (ইংরেজি ভাষায়)। Viking।  "13 products have potential for GI registration - Times of India"। The Times of India। সংগ্রহের তারিখ ১৩ অক্টোবর ২০১৬।
কার্লো লেভি

কার্লো লেভি (১৯০২-১৯৭৫) একজন ইতালীয় লেখক, চিত্রশিল্পী এবং রাজনৈতিক সাংবাদিক ছিলেন। ত্রিশের দশকের মধ্যভাগে তার ফ্যাশিবাদ বিরোধী কার্যকলাপের জন্যে বেনিতো মুসোলিনির স্বৈরাচারী সরকার তাকে ইতালির দক্ষিণাঞ্চলে নির্বাসন দেয়। সেই অভিজ্ঞতা নিয়ে তিনি একটি বই লিখেন যা ১৯৪৫ সালে 'ক্রিস্তো সি এ ফের্মাতো আ এবোলি' (খ্রীস্ট এবোলি-তে থেমেছিলেন) শিরোনামে প্রকাশিত হয়। এটি বিংশ শতকের ইতালীয় সাহিত্যের একটি মাইলফলক রূপে পরিচিত। "Carlo Levi | Biography, Books, & Facts | Britannica"। www.britannica.com (ইংরেজি ভাষায়)। সংগ্রহের তারিখ ২০২২-০১-১০।
কাবাডি বিশ্বকাপ

কাবাডি বিশ্বকাপ হল একটি আন্তর্জাতিক কাবাডি প্রতিযোগিতা, যেখানে আন্তর্জাতিক কাবাডি ফেডারেশনের সদস্য দেশের জাতীয় দলসমূহ অংশগ্রহণ করে থাকে। প্রতিযোগিতাটি আন্তর্জাতিক কাবাডি নিয়ন্ত্রণকারী সংস্থা আইকেএফ কর্তৃক নিয়ন্ত্রিত ও পরিচালিত হয় এবং এতে পুরুষ ও মহিলা উভয় জাতীয় দল নিজস্ব বিভাগে প্রতিদ্বন্দ্বিতা করে। কাবাডি বিশ্বকাপ শুরু হয়েছিল ২০০৪ সালে, ২০০৭ সালের প্রতিযোগিতার পর দীর্ঘ ৮বছর প্রতিযোগিতা অনুষ্ঠিত হয়নি। এরপর ২০১৬ সালে পুনরায় আয়োজনের সিদ্ধান্ত হয় এবং তা অক্টোবরে ভারতের আহমেদাবাদ শহরে অনুষ্ঠিত হয়। তিনটি বিশ্বকাপেই ভারত চ্যাম্পিয়ন হয়েছে। বর্তমান বিন্যাস অনুযায়ী প্রতিযোগিতা রাউন্ড রবিন ও গ্রুপ পর্বে অনুষ্ঠিত হবে। ৬টি করে দল দুটি গ্রুপে ভাগ হয়ে খেলে এবং প্রত্যেক গ্রুপের প্রথম ও দ্বিতীয় স্থান অর্জনকারী দল সেমি-ফাইনালে অংশগ্রহণের যোগ্য হয়। পুরুষ বাংলাদেশ জাতীয় কাবাডি দল "বিশ্বকাপ কাবাডি নিয়ে তোড়জোড়"। দৈনিক ইনকিলাব। [স্থায়ীভাবে অকার্যকর সংযোগ] Official Website
কাবাডি বিশ্বকাপ (চক্র পদ্ধতি)

কাবাডি বিশ্বকাপ হল পাঞ্জাব অঞ্চলে প্রচলিত সার্কেল পদ্ধতির একটি আন্তর্জাতিক কাবাডি প্রতিযোগিতা, যা ভারতের পাঞ্জাব রাজ্য সরকার আয়োজন ও নিয়ন্ত্রণ করে। প্রতিযোগিতায় পুরুষ ও মহিলা উভয় জাতীয় দল অংশগ্রহণ করে থাকে। এ বিশ্বকাপ শুরু হয়েছিল ২০১০ সালে এবং তারপর থেকে ২০১৪ পর্যন্ত প্রতিবছর অনুষ্ঠিত হয়। ২০১৫ বিশ্বকাপ গুরু গ্রান্থ শাহিব দুর্ঘটনার কারণে বাতিল হয়। ২০১৬ সালের প্রতিযোগিতা আয়োজনের এখনোও কোন সিদ্ধান্ত হয়নি। পুরুষদের বিশ্বকাপ ২০১০ সালে শুরু হলেও মহিলাদের বিশ্বকাপ ২০১২ সালে শুরু হয়। ২০১৬ পর্যন্ত পুরুষ ও মহিলা উভয় বিশ্বকাপের সকল আসরে ভারত চ্যাম্পিয়ন হয়েছে। বর্তমান বিন্যাস অনুযায়ী প্রতিযোগিতা রাউন্ড রবিন ও গ্রুপ পর্বে অনুষ্ঠিত হবে। ৬টি করে দল দুটি গ্রুপে ভাগ হয়ে খেলে এবং প্রত্যেক গ্রুপের প্রথম ও দ্বিতীয় স্থান অর্জনকারী দল সেমি-ফাইনালে অংশগ্রহণের যোগ্যতা অর্জন করে। পুরুষ মহিলা Men *This table has to be updated Women *This table has to be updated Official Website